Blankaflugila petrelo

La Blankaflugila petrelo aŭ Petrelo de Gould (Pterodroma leucoptera) estas specio de marbirdo de la familio de Procelariedoj kaj genro de burdopetreloj. Temas pri malgranda petrelo, 30 cm longa kun enverguro de ĉirkaŭ 70 cm. Ĝi estas tre griza supre kaj blanka sube kun tre rimarkinda areo de nigrecaj krono kaj nuko kaj nigra bendomarko kun formo de litero M tra la bordo de flugiloj kaj pugo. La latina scienca nomo por la specio nome leucoptera aludas same kiel la komuna nomo al la blankaj flugiloj, ĉar tiu estas kunmetaĵo de du radikoj el la antikva greka signife respektive blankaj kaj flugiloj.

La subspecio P. l. leucoptera reproduktiĝas sur la Insulo Cabbage Tree en Novsudkimrio, Aŭstralio, dum P. l. caledonicus reproduktiĝas en Novkaledonio kaj eble en Vanuatuo kaj en Raivavae en Franca Polinezio. La Kolumpetrelo (P. brevipes) estis foje konsiderata tria subspecio sed ĝi estas plej ofte disigita kiel separata specio.

En Novkaledonio ĝi nestumas en nestotruoj sur krutaj montodeklivoj. Sur la insulo Cabbage Tree ĝi nestumas inter roko aŭ inter radikoj kaj falitaj palmofolioj de Aŭstrala livistono. For de la reprodukta sezono, ili disiĝas al malfermaj maroj de subtropika kaj tropika Pacifiko, loĝante tiom for oriente ĝis la Galapagoj.

Ĝi estas minacata de enmetitaj predantoj kiaj ratoj, katoj kaj porkoj. Sur la insulo Cabbage Tree, paŝtado fare de kunikloj ŝanĝis la vegetaĵaron, kio lasis la birdojn pli vundeblaj al predado. La Blankaflugilaj petreloj estis rekondukitaj el la bordo de la formorto danke al programoj pri plagaj nuligoj sur la insulo Cabbage Tree kaj oni starigis programon por translokigo kiu setligis duan populacion sur la najbara insulo Boondelbah. La sciencaj klopodoj por savi tiun specion estis apogitaj de la aŭstralia organizo Fondaĵo por Naciaj Parkoj kaj Naturo.  .

Danke al la rekuperaj programoj por tiu specio, la Blankaflugila petrelo estis la unua aŭstralia birdospecio kiu estis subenlistita el statuso Endanĝerita al Vundita laŭ la leĝaro de Novsudkimrio.  

Referencoj
 BirdLife International (2011) Species factsheet: Pterodroma leucoptera.   Alirita la 31an de oktobro 2011.
 ICUN Ruĝa Listo de Minacataj Specioj 2008.  Alirita la 31an de oktobro 2011.

 Eksteraj ligiloj 
 BirdLife Species Factsheet. 

Kategorio:Petreloj
Kategorio:Procelarioformaj
Kategorio:Birdoj de Azio
Kategorio:Birdoj de Ameriko
Kategorio:Birdoj de Oceanio